ผมพึ่งเคยถอนครั้งแรก
สวัสดีค่ะ หลังการถอนฟัน ก็จะเกิดอาการปวดและบวมบริเวณที่ถอนได้ ซึ่งจะค่อยๆ ไปภายใน 48-72 ชั่วโมง หากในตอนนี้ มีอาการหากปวดมาก ก็อาจทานยาแก้ปวด เช่น ไอบูโพรเฟน (ibuprofen) โดยอาจทานร่วมกับยาพาราเซตามอล เพื่อให้ออกฤทธิ์เสริมกันในการลดปวด แต่ทั้งนี้ ต้องไม่แพ้ยาเหล่านี้ค่ะ และหากเพิ่งถอนฟันมายังไม่เกิน 48 ชั่วโมง อาจใช้เจลเย็น หรือผ้าห่อน้ำแข็งมาประคบบริเวณที่ถอนค่ะ ซึ่งจะลดอาการปวดและบวมลงได้ด้วยแต่หากเกิน 72 ชั่วโมงแล้ว ยังคงมีอาการปวดมาก แนะนำให้กลับไปพบทันแพทย์เพื่อหาสาเหตุค่ะ เช่น เกิดภาวะ dry socket มีการติดเชื้อของกระดูกเบ้าฟัน (osteomyelitis) เป็นต้นส่วนการดูแลด้านอื่นๆ หลังการถอนฟัน ได้แก่- ควรกัดผ้าก๊อซไว้ประมาน 1 ชั่วโมง หากมีเลือดออกก็ให้กลืน ห้ามดูดแผลหรือเลือด และห้ามบ้วนน้ำหรือน้ำลาย เมื่อครบ 1 ชั่วโมง ให้นำผ้าก๊อซออก หากยังมีเลือดไหลอยู่ ให้เปลี่ยนอันใหม่แล้วกัดต่อ- งดบ้วนน้ำและน้ำลายต่อหลังจากถอนฟันไปแล้ว 2-5 ชั่วโมง- งดสูบบุหรี่หรือทานเครื่องดื่มแอลกฮอล์ 24 ชั่วโมง- ใน 24 ชั่วโมงแรกควรงดการแปรงฟันไปก่อน และหลีกเลี่ยงการแปรงฟันตรงบริเวณที่ถอนฟันนาน อีก 1-2 วัน- หากไม่มีเลือดออกแล้ว สามารถที่จะทานอาหารได้ แต่ในช่วง 1-2 วันแรก ควรทานอาหารที่นุ่ม ไม่แข็งหรือต้องเคี้ยวมากไป ห้ามทานอาหารรสจัด ห้ามทานอาหารที่ร้อน และไม่ควรใช้หลอดดูดสำหรับเครื่องดื่มค่ะ